Alcobaça

Alcobaça estas portugala urbo kiu apartenas al la distrikto de Leiria, Centra regiono kaj subregiono Okcidento kun ĉ. 15 800 loĝantoj. Alcobaça estis deklarita kiel urbo en 1995. Alcobaça estas sidejo de distrikto kun 417,05 km² kaj 56 794 loĝantoj (2001), subdividita en 13 fregezioj, nome la jenaj:
 Alcobaça e Vestiaria (sede)
 Alfeizerão
 Aljubarrota
 Bárrio
 Benedita
 Cela
 Cós, Alpedriz e Montes
 Évora de Alcobaça
 Maiorga
 Pataias e Martingança
 São Martinho do Porto
 Turquel
 Vimeiro

 Kulturheredaĵo 
Alcobaça estas konata pro ĝia cistercia monaĥejo, el kie naskiĝis la ĉirkaŭaj vilaĝoj de la regiono. La monaĥejo estis fondita sub ordono de Alfonso la 1a de Portugalio en la jaro 1148, kaj estis finkonstruita en 1222, el gotika stilo kun maŭraj influoj. Dum la Mezepoko eĉ rivalis kun aliaj grandaj cisterciaj monaĥejoj en Eŭropo; la ĉirkaŭfermita tereno de Alcobaça estis unu el la plej grandaj privataj proprietaĵoj en la Portugala Regno, ampleksante kelkajn najbarajn municipojn de Alcobaça kiel Nazaré.

Tie estas la restaĵoj de du eternaj enamiĝintoj: la reĝo Petro la 1a de Portugalio (1357-1367) kaj lia amatino Inés de Castro.

 Vidu ankaŭ 
 Aljubarrota
 Martingança (stacidomo)
 Pataias (stacidomo)
 São Martinho do Porto (stacidomo)


Kategorio:Urboj de Portugalio
Kategorio:Distrikto Leiria